**भारत सरकार**

**स्वास्थ्य और परिवार कल्याण मंत्रालय**

**स्वास्थ्य और परिवार कल्याण विभाग**

**राज्य सभा**

**अतारांकित प्रश्न संख्या: 910**

**28 जुलाई, 2015 को पूछे जाने वाले प्रश्न का उत्तर**

**मिशन इन्द्रध्नुष का कवरेज मूल्यांकन सर्वेक्षण**

**910. श्रीमती वानसुक साइमः**

क्या **स्वास्थ्य और परिवार कल्याण** मंत्री यह बताने की कृपा करेंगे किः

(क) क्या सरकार ने भारत में टीकाकरण कवरेज से संबंधित यूनिसेफ द्वारा हाल ही में प्रस्तुत किए गए 2012-13 के दौरान बच्चों के रैपिड सर्वेक्षण के आंकड़ों और निष्कर्षों की जांच की है;

(ख) क्या यह दर्शाता है कि हालांकि देश में टीकाकरण की कुल कवरेज 61 प्रतिशत से बढ़कर 65.2 प्रतिशत हो गयी है तथापि उत्तरपूर्वी राज्यों में इसमें काफी गिरावट आयी है;

(ग) क्या सरकार इस मामले पर अंतिम निर्णय लेने से पहले सर्वेक्षण रिपोर्ट के आंकड़ों की समीक्षा कर रही है; और

(घ) क्या यूनिसेफ ने देश के 201 जिलों में मंत्रालय के मिशन इन्द्रध्नुष टीकाकरण कार्यक्रम का कवरेज मूल्यांकन किया है?

**उत्तर**

**स्वास्थ्य और परिवार कल्याण राज्‍यमंत्री (श्री श्रीपाद येसो नाईक)**

(क) जी हां, सरकार ने भारत में टीकाकरण कवरेज से संबंधित युनिसेफ द्वारा हाल ही में प्रस्‍तुत किए गए तथा महिला एवं बाल विकास मंत्रालय द्वारा शुरू किए गए तथा वर्ष 2012-13 के दौरान आयोजित बच्‍चों के रैपिड सर्वेक्षण पर डेटा और निष्‍कर्षों की जांच की है।

(ख) जी हां, उपलब्‍ध अनंतिम डाटा के अनुसार देश में प्रतिरक्षण 61 प्रतिशत से बढ़कर 65 प्रतिशत हो गया है लेकिन मणिपुर राज्‍य को छोड़कर शेष उत्‍तर पूर्वी राज्‍यों में, में प्रतिरक्षण कवरेज में उल्‍लेखनीय गिरावट आई है ।

(ग) नहीं, सरकार सर्वेक्षण रिपोर्ट के डाटा की समीक्षा नहीं कर रही है ।

(घ) नहीं, यूनिसेफ ने देश के 201 जिलों में मंत्रालय द्वारा चलाए जा रहे मिशन इन्‍द्रधनुष टीकाकरण कार्यक्रम के कवरेज का मूल्‍यांकन सर्वेक्षण नहीं कराया है ।

**\*\*\*\*\*\*\*\*\*\*\*\*\*\***